Diari Oficial de la Generalitat Valenciana


Sumari del DOGV 8602, del 30-07-2019 (2019/7074)

RESOLUCIÓ de 5 de juliol de 2019, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es concedeixen subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8602

Data del DOGV
:   30-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7074


Data del document
:   05-07-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 5 de juliol de 2019, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es concedeixen subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B. [2019/7074]  
  
Per mitjà de l'Ordre 32/2017, de 26 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, s'estableixen les bases reguladores de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B (DOGV 8201, 29.12.2017).  
Per mitjà de la Resolució de 19 de febrer de 2019, de la consellera d'Agricultura, Medi Ambient, Canvi Climàtic i Desenvolupament Rural, es convoquen per a l'exercici 2019 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, en les seues modalitats A i B (DOGV 8504, 12.03.2019).  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la comissió de valoració prevista en la base novena de l'annex I de l'Ordre 32/2017, de 26 de desembre, havent-se comprovat l'acreditació del compliment de tots els requisits establits en el punt 1 de la base segona de l'esmentada ordre, i com que s'ha observat en tots els tràmits el procediment establit, d'acord amb l'informe emés per aquesta comissió de valoració de data 19 de juny de 2019.  
  
Vista la proposta de resolució definitiva formulada per la comissió de valoració de data 19 de juny de 2019.  
Vista la proposta de resolució de la subdirectora general de Desenvolupament Rural, Qualitat Alimentària i Producció Ecològica de data 21 de juny de 2019, per la qual s'estimen i desestimen els expedients de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B.  
Per tot això, resolc:  
  
Primer. Concessió de les ajudes  
1. Aprovar la concessió de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B, a les entitats, i pels imports indicats en l'annex I i l'annex II de la present proposta de resolució:  
- Annex I: relació d'entitats amb els programes o projectes examinats i avaluats conforme amb els criteris de valoració establits en l'Ordre 32/2017, de 26 de desembre, de la modalitat A, amb indicació de les puntuacions obtingudes i la quantia econòmica concedida en concepte de subvenció.  
- Annex II: relació d'entitats amb els programes o projectes examinats i avaluats conforme amb els criteris de valoració establits en l'Ordre 32/2017, de 26 de desembre, de la modalitat B, amb indicació de les puntuacions obtingudes i la quantia econòmica concedida en concepte de subvenció.  
2. D'acord amb la Llei de pressupostos de la Generalitat per a l'exercici 2019, la dotació pressupostària, amb càrrec a la partida pressupostària 12.02.02, programa 542.20, línia S7294000, «Estratègies agroecològiques de dinamització per a emprenedors en el món rural», és de dos-cents cinquanta mil euros (250.000 ?), dels quals el 70 % es destinarà a les subvencions de la modalitat A, segons el que es disposa en la base quinzena, apartat 1.a, de l'Ordre 32/2017, de 29 de desembre i que ascendeix a la quantitat de 175.000 ?, i el 30 % es destinarà a les subvencions de la modalitat B, segons el que es disposa en la base quinzena, apartat 1.b, de l'Ordre 32/2017, de 29 de desembre i que ascendeix a la quantitat de 75.000 ?.  
L'import màxim de la subvenció per a cada projecte de la modalitat A no podrà ser superior a 60.000 euros.  
L'import màxim de la subvenció per a cada projecte de la modalitat B no podrà ser superior a 25.000 euros.  
3. D'acord amb el que es disposa en l'apartat 2n de la base quinzena de l'Ordre 32/2017, de 29 de desembre, en el supòsit que una vegada valorades i adjudicades les subvencions no s'esgotara la quantia disponible en alguna de les modalitats, es podrà incrementar el romanent en la restant.  
Atés que existeixen 47.528,29 - disponibles de romanent respecte als projectes de la modalitat B, s'incrementa el citat romanent a la quantia total disponible de 175.000,00 ?, per als projectes de la modalitat A, ascendint el total de quantia subvencionable per a aquests projectes a 222.528,29 ?.  
4. El termini màxim per a la presentació de la documentació justificativa de l'aplicació de l'ajuda serà en tot cas fins al 15 de novembre de 2019 segons el que s'estableix en l'apartat 7é de la base setena de la Resolució de 19 de febrer de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'exercici 2019 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana.  
  
5. Els beneficiaris de les ajudes hauran de complir les obligacions establides en l'Ordre 32/2017, de 29 de novembre, i en la resta de normativa d'aplicació.  
  
Segon. Denegació de les ajudes  
Denegar les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitats A i B, a les entitats, i pels motius relacionats en l'annex III de la present proposta de resolució.  
  
Tercer. Recursos  
El present acte posa fi a la via administrativa, i contra aquest pot interposar-se potestativament un recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptat de l'endemà de la publicació, o impugnar-se directament davant de l'ordre jurisdiccional mitjançant la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tot això sense perjudici que els interessats puguen interposar qualsevol altre recurs que estimen oportú.  
  
  
València, 5 de juliol de 2019.- La consellera d'Agricultura, Desenvolupament Rural, Emergència Climàtica i Transició Ecològica, p. d. (R 19.02.2019; DOGV 12.03.2019), la directora general de Desenvolupament Rural i Política Agrària Comuna (PAC): María Teresa Cháfer Nácher.